زید بن خطاب

زید بن الخطاب (چي په ۱۲ هجري کي شهید سوی دی) د اسلام له لومړنیو اصحابو څخه وو، او د خپل پلار له اړخه د دویم خليفه عمر بن الخطاب ورور وو. 

زید هم د نورو اصحابو په څېر له مکې څخه یثرب ته هجرت وکړ او د رسول الله صلی الله علیه وسلم سره په ټولو غزاوو کي ګډونوال پاته سو. د رسول الله صلی الله علیه وسلم له رحلت وروسته یې د ارتداد په جګړو کي برخه واخیسته او د یمامه په جګړه کي په شهادت ورسېدی.

 ژوندلیک 

زیدؓ له عمرؓ څخه مشر وو.   نوموړي د خپل ورور عمر څخه مخکي اسلام قبول کړ  او یو له لومړنیو مهاجرینو څخه وو چي یثرب ته راغی.  د رسول الله صلی الله علیه وسلم د مسلمانانو تر منځ د ورورګلوۍ د تړون پر بنسټ دی د معن بن عدي ورور وګرځاوه.  

د رسول الله صلی الله علیه وسلم له وفات وروسته زید د ارتداد په جنګونو کي برخه واخیسته، څو چي د یمامه  په جګړه کي د ابو مریم حنفي په نوم یو شخص له لوري شهید کړل سو. د یادوني وړ ده چي ابو مریم تر یادي جګړې وروسته اسلام راوړ.  أسد الغابة في معرفة الصحابة - زيد بن الخطاب   د یمامه خلکو د زیدؓ پر مزار باندي یوه ګنبده ودانه کړه چي څو پېړۍ وروسته د محمد بن عبدالوهاب د پیروانو له لوري ویجاړه سوه.

د عمر رضی الله عنه له خپل ورور زید سره ډیره مینه وه، خو دا چي ابو مریم تر یمامه وروسته ایمان راوړ، عمرؓ هم څه ورته ونه ویل او د اسلامي ورورګلوۍ لمخي یې ورسره ښه ژوند کاوه.